**ДОГОВОР ЗА УСЛУГА**

**№ РД 51-2/23.02.2017 г.**

Днес, 23.02.2017 г., в град София **Министерство на земеделието и храните** (МЗХ), единен идентификационен код (ЕИК): 831909905, адрес: гр. София, бул. „Христо Ботев” № 55, представлявано от **проф. д-р. Христо Бозуков -** министър на земеделието и храните и **Капка Алексиева** – началник отдел „Счетоводство” в дирекция ФУ на МЗХ, наричано по-долу за краткост **ВЪЗЛОЖИТЕЛ** и „Мирамар филм“ ООД, регистрирано и вписано в Търговския регистър при Агенция по вписванията, със седалище и адрес на управление: гр. София, ул. „Йордан Йовков“, бл. 14, вх. Б, ет.4, ап. 22, БУЛСТАТ/ЕИК 130552767, представлявано от Светлана Димитрова Танева, в качеството и на управител, наричано по-долу за краткост **ИЗПЪЛНИТЕЛ**, на основание чл. 112 от Закона за обществените поръчки и **Решение № РД 52-5 от 06.02.2017 г.,** на **ВЪЗЛОЖИТЕЛЯ**, се договориха за следното:

1. **ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши услуга с предмет: **“Осигуряване на цялостна организация, подготовка и осъществяване на участието на Република България в Международно селскостопанско изложение SIA 2017, Париж, Френската република“** съгласно Техническата спецификация на ВЪЗЛОЖИТЕЛЯ и техническото и ценово предложение от оферта на ИЗПЪЛНИТЕЛЯ, подадени в процедурата за възлагане на обществената поръчка по реда на Закона за обществените поръчки - неразделна част от договора.

**ІІ. СРОК И МЯСТО НА ИЗПЪЛНЕНИЕ**

**Чл.2. (1)** Срокът за изпълнение на услугата е съгласно техническата спецификация на ВЪЗЛОЖИТЕЛЯ и техническото предложение на ИЗПЪЛНИТЕЛЯ, неразделна част от договора, който включва:

1. Монтаж на щанда – не по-късно от 24.02.2017 г.
2. Демонтаж на щанда – 07.03.2017 г.

**(2)** Мястото за изпълнение на услугата е в гр. Париж, Френската република.

**ІІІ. ГАРАНЦИЯ ЗА ИЗПЪЛНЕНИЕ**

**Чл.3. (1)** При сключването на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение на поръчката, която се освобождава до 20 (двадесет) работни дни след окончателното приемане на услугата от страна на ВЪЗЛОЖИТЕЛЯ по реда на чл. 8.

**(2)** Гаранцията за изпълнение на договора е в размер на 3% (три на сто) от възнаграждението по чл. 9 без включен ДДС.

**(3)** Гаранцията за изпълнение на договора се представя в някоя от следните форми:

1. Банкова гаранция пообразец на банката, която я издава със срок, надвишаващ срока по чл. 2, ал. 1, т. 2 с не по-малко от 3 месеца;

2. Парична сума, преведена по сметка на МЗХ, а именно: БНБ – ЦУ; IBAN – BG08 BNBG 9661 3300 1500 02; BIC – BNBGBGSD;

3. Застраховка, която обезпечава изпълнението чрез покритие на отговорността на изпълнителя, със срок, надвишаващ срока по чл. 2, ал. 1, т. 2 с не по-малко от 3 месеца.

**Чл.4.** В случаите на забавено изпълнение ИЗПЪЛНИТЕЛЯТ удължава валидността на гаранцията съобразно удълженото времетраене на изпълнението.

**Чл.5.** ВЪЗЛОЖИТЕЛЯТ задържа гаранцията, ако в процеса на изпълнение на договора възникне спор между страните, отнесен за решаване до компетентния съд.

**IV. ПРАВА И ЗАДЪЛЖЕНИЯ НА СТРАНИТЕ**

**Чл.6.** ВЪЗЛОЖИТЕЛЯТ има следните права и задължения:

1. да получава информация от ИЗПЪЛНИТЕЛЯ за хода на работата по изпълнение на услугата, както и да осъществява контрол относно качество и др. във всеки момент от изпълнението на договора, без с това да пречи на ИЗПЪЛНИТЕЛЯ;

2. да получи от ИЗПЪЛНИТЕЛЯ окончателно завършената услуга, изпълнена качествено и в срок;

3. да иска от ИЗПЪЛНИТЕЛЯ преработка, доработка или да откаже приемането на услугата, ако не отговаря на изискванията по договора;

4.незабавно да уведоми ИЗПЪЛНИТЕЛЯ за недостатъци, констатирани при приемането на изпълнената услуга;

5. незабавно да уведоми ИЗПЪЛНИТЕЛЯ за появили се дефекти, след приемане на изпълнената услуга;

6. да заплати договореното възнаграждение по реда и условията на чл. 9.

**Чл.7.** ИЗПЪЛНИТЕЛЯТ има следните права и задължения:

1. да изпълни дейностите по монтаж и организационното обезпечаване на представянето не по – късно от 24.02.2017 г.;

2.да отстрани за своя сметка и в срок не по-късно от 24.02.2017 г., допуснатите грешки и недостатъци и направени пропуски, констатирани при подписването на приемо – предавателния протокол от председателя на комисията по управление и контрол или от определено от него лице, съгласно чл. 8 от този договор;

3. да предоставя на ВЪЗЛОЖИТЕЛЯ информация за хода на работата по изпълнение на услугата, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора, без това да пречи на изпълнението;

4. да не предоставя на физически и юридически лица документи и информация, свързани с изпълнението на услугата, без писменото съгласие на ВЪЗЛОЖИТЕЛЯ;

5. да обезпечи организацията, подготовката и осъществяване участието на Република България в Международното изложение за селско стопанство “SIA2017“ , Париж, Френската република (25 февруари – 5 март 2017)“;

6. да осигури представяне на български продукти;

7. да осигури самолетни билети, настаняване, изхранване и трансфери /летище-хотел-летище и ежедневно до изложението и обратно/, пропуск за достъп в периода на изложението за участниците в предложената развлекателна програма и дегустациите;

8. да осигури кетъринг на посетителите на щанда;

9. да обезпечи разработването и провеждането на развлекателна програма;

10. да осигури транспортиране на конструкциите и оборудването от България до изложението и обратно, както и застрахователни разходи и такси за своя сметка;

11. да достави конструкциите и оборудването до изложението в определените от организатора на изложението срокове;

12. да извърши монтаж и демонтаж на щанда в определените от организатора на изложението срокове;

13. да представи валидна гаранция за изпълнение на договора в размер на 3 % (три на сто) от ценовото си предложение без ДДС при сключване на договора;

14.да извърши за своя сметка всички работи по отстраняването на появили се дефекти, констатирани след подписването на приемо-предавателния протокол по чл. 8 от този договор;

15. да изготви и представи развлекателна програма – използване на иновативни подходи за рекламното представяне на България;

16. да получи уговореното възнаграждение по реда и условията на чл. 9;

17. Да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок /ако е посочил, че ще използва подизпълнители/.

**V. ПРИЕМАНЕ**

**Чл.8.** **(1)** Възложителят назначава Комисия за управление и контрол, която да контролира изпълнението на поръчката и да упражнява контрол по приемане на отчета на изпълнителя за извършената дейност. Председателят на комисията или определено от него лице, подписва приемо – предавателен протокол за дейностите по монтажа и организационното обезпечаване на събитието. В състава на Комисията задължително се включват представители на дирекции „Европейска координация и международни отношения”, „Връзки с обществеността и протокол“, „Финансово управление“ и „Правно обслужване и обществени поръчки“. Всички документи, свързани с изпълнението на договора се регистрират с входящ номер в деловодната система на Министерство на земеделието и храните.

**(2)** Окончателното приемане на изпълнението на услугата се осъществява от Комисия за управление и контрол с подписване на протокол, съдържащ констатации от цялостното изпълнение на услугата.

**VІ. ЦЕНИ И НАЧИН НА ПЛАЩАНЕ**

**Чл.9.** **(1)** ВЪЗЛОЖИТЕЛЯТ се задължава да заплати на ИЗПЪЛНИТЕЛЯ за цялостното изпълнение на услугата възнаграждение в размер на 76 490 (седемдесет и шест хиляди четиристотин и деветдесет) лева без ДДС или общо 91 788 (деветдесет и една хиляди седемстотин осемдесет и осем) лева с включен ДДС до 20 работни дни след представяне на оригинална данъчна фактура и подписан протокол по реда на чл. 8, ал. 2 от този договор.

**(2)** Плащането се извършва по следната банкова сметка на ИЗПЪЛНИТЕЛЯ:

Банка: Уникредит Булбанк АД

Банкова сметка: BG42UNCR96601055392710

Банков код: UNCRBGSF

**VІІ. ОТГОВОРНОСТИ ПРИ НЕИЗПЪЛНЕНИЕ**

**Чл.10. (1)** При забавено изпълнение по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5% от стойността на договора без ДДС за всеки просрочен ден, но не повече от 10% (10 на сто).

**(2)** При виновно неизпълнение на договорно задължение извън случаите по ал. 1, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от договореното възнаграждение без ДДС.

**Чл.11. (1)** ВЪЗЛОЖИТЕЛЯТ има право да прихване от гаранцията за изпълнение, начислените по реда на чл. 10 суми за неустойки.

**(2)** Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

**VІІІ. ПРЕКРАТЯВАНЕ НА ДОГОВОРА**

**Чл.12.** Договорът се прекратява:

1. с изпълнението на всички задължения на страните по него;

2.по взаимно съгласие между страните, изразено в писмена форма;

3. с развалянето му по реда на чл. 87 от Закона за задълженията и договорите.

**Чл.13.** ВЪЗЛОЖИТЕЛЯТ може да развали договора едностранно, с писмено уведомление до ИЗПЪЛНИТЕЛЯ, без предизвестие, ако в хода на изпълнението стане явно, че ИЗПЪЛНИТЕЛЯТ няма да извърши доставката с нужното качество и в дадения срок. В този случай на заплащане подлежат само тези работи, които са извършени качествено и могат да бъдат полезни на ВЪЗЛОЖИТЕЛЯ.

**Чл.14.** ВЪЗЛОЖИТЕЛЯТ може да прекрати договора с писмено уведомяване на ИЗПЪЛНИТЕЛЯ, без предизвестителен срок, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща на ИЗПЪЛНИТЕЛЯ фактически извършената работа по реда на чл. 9, като му дължи обезщетение за претърпените вреди от прекратяване на договора.

**ІХ. НЕПРЕОДОЛИМА СИЛА**

**Чл.15.** Страните се освобождават от отговорност за неизпълнение на договора, което е пряка и непосредствена последица от настъпване на непреодолима сила.

**Чл.16. (1)** Страната, позоваваща се на непреодолима сила, е длъжна в тридневен срок от настъпването й да уведоми другата страна в какво се състои непреодолимата сила и какви са възможните последици от нея, които ще попречат на изпълнението на договорените условия.

**(2)** Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

**(3)** Не е налице непреодолима сила, ако съответното събитие е вследствие на неположена грижа от страна на ИЗПЪЛНИТЕЛЯ или при полагане на дължимата грижа то може да бъде преодоляно.

**Чл.17.** В срока по чл. 16, ал. 1от договора страната, която се ползва от освобождаването от отговорност, трябва да изпрати на другата страна и констатиращите възникването на събитието официални документи, изходящи от съответната търговска палата, държавен орган или общинска администрация. Същият следва да съдържа информация за причинната връзка между непреодолимата сила и невъзможността за изпълнение на договорното задължение.

**Чл.18.** По същия начин и в същите срокове страната, която се позовава на непреодолима сила, трябва да уведоми другата страна за прекратяване на събитието.

**Чл.19.** Ако посочените по-горе уведомления и съобщения не се изпратят в посочените срокове и начини, страната не може да се ползва от освобождаването от отговорност.

**Чл.20.** В случаите на непреодолима сила и доколкото тя има влияние върху сроковете по договора, съответните срокове се удължават автоматично с времето, през което е било налице непреодолима сила.

**Х. ДРУГИ УСЛОВИЯ**

**Чл.21.** Всяка от страните се задължава да не разпространява информация за другата страна, станала й известна при и по повод сключването и изпълнението на договора.

**Чл.22.** **(1)** Всички съобщения между страните във връзка с изпълнението на договора следва да бъдат в писмена форма. Съобщенията се изпращат на следните адреси:

1. за ВЪЗЛОЖИТЕЛЯ: Министерство на земеделието и храните, гр. София 1040, бул. „Христо Ботев“ № 55,

2. за ИЗПЪЛНИТЕЛЯ: гр. София, ул. „Йордан Йовков“ бл. 14, вх. Б, ет.4, ап. 22

електронна поща: office@miramarfilm.com

**(2)** При промяна на адреса или на електронната поща, страната е длъжна да уведоми другата в 3- дневен срок от настъпване на промяната.

**Чл.23.** Всички възникнали спорни въпроси се решават чрез взаимно договаряне в духа на разбирателството и съобразно действащото в страната законодателство.

**Чл.24.** Неразделна част от настоящия договор са:

1. Техническа спецификация на ВЪЗЛОЖИТЕЛЯ;

2. Техническо предложение на ИЗПЪЛНИТЕЛЯ;

3. Ценово предложение на ИЗПЪЛНИТЕЛЯ;

4. Оригинален документ за гаранция за изпълнение на стойност 3% от посочената в чл. 9, ал. 1 стойност.

**Чл.25.** За всички неуредени въпроси във връзка със сключването, изпълнението и прекратяването на този договор се прилагат разпоредбите на Търговския закон и Закона за задълженията и договорите и са подсъдни на съответния по степен съд в гр. София.

Договорът се състави в 3 еднообразни екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ.

**ВЪЗЛОЖИТЕЛ: п. не се чете ЗА ИЗПЪЛНИТЕЛ: п. не се чете**

**МИНИСТЪР: „МИРАМАР ФИЛМ“**

**ПРОФ. Д-Р ХРИСТО БОЗУКОВ СВЕТЛАНА ТАНЕВА**

**НАЧАЛНИК НА ОТДЕЛ п. не се чете**

**„СЧЕТОВОДСТВО” НА МЗХ:**

**КАПКА АЛЕКСИЕВА**